stanford-oval/wikipedia huggingface dataset:
Frank

| Frank |
| --- | --- |
Nimipäivä:   
– suomenkielinen:  –
– ruotsinkielinen:  4. lokakuuta
– ortodoksinen:  –
Muunnelmia:  Franck
Vastineita eri kielissä:  Frans, Francesco, Francis, Francisco, Franz, François
Nimen alkuperä:  frankit tai Franciscus, ranskalainen henkilö latinaksi
Infobox OKNimi-testi OK: 
Frank on etenkin englannin kielialueella yleinen miehen etunimi. Nimi johtuu mahdollisesti germaanisen kansan nimestä frankit, mutta se voi olla myös lyhennys latinalaisesta nimestä Franciscus, joka merkitsi ranskalaista henkilöä.
Vuoden 2019 loppuun mennessä nimi Frank on Suomessa annettu Digi- ja väestötietoviraston tietojen mukaan 1 592 miehelle ja muutamalle naiselle.
Frankin nimipäivä on suomenruotsalaisen kalenterin mukaan 4. lokakuuta, Franciscus Assisilaisen muistopäivänä.
Kuvitteellisia Frankeja

Frank Armoton, Martti Innasen samannimisen kirjan päähenkilö
Frank, päähenkilöiden nimi (yhtä lukuun ottamatta) Aki Kaurismäen elokuvassa Calamari Union
Frank, päähenkilö Lenny Abrahamsonin ohjaamassa draamakomediaelokuvassa Frank
Frank Bryce, puutarhuri J. K. Rowlingin kirjassa Harry Potter ja puoliverinen prinssi
Frank Grimes, tv-sarjassa Simpsonit
Frank Lapidus, tv-sarjassa Lost
Frank Longbottom, Feeniksin killan jäsen Harry Potter -kirjasarjassa
Frank Pappa, uutisankkuri parodiaohjelmassa Frank Pappa Show
Frank Zhang, yksi päähenkilöistä Olympoksen sankarit -kirjasarjassa
Aiheesta muualla

Kuvia tai muita tiedostoja aiheesta Frank Wikimedia Commonsissa
Toyokawa

| Toyokawa (豊川市) |
| --- | --- |
 Toyokawa-Inarin päähalli
 lippu:  Symboli
 Toyokawan sijainti Aichin prefektuurissa
 Toyokawa
 Koordinaatit: 34°49′36″N, 137°22′33″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  161,14 km²
Väkiluku (04/2020):  183 908
 – Väestötiheys:  1 141,3 as./km²
Symbolit:  
 – Puu:  Japaninmustamänty
 – Kukka:  Intianalppiruusu
 
 https://www.city.toyokawa.lg.jp/ 
Infobox OKVirheellinen NIMI-arvo: 
Toyokawa (jap. 豊川市, Toyokawa-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin kaakkoisosassa Toyojoen oikealla rannalla Mikawanlahden pohjukassa. Pohjoisessa kaupungin alue nousee Hongūvuorelle. Toyokawassa on 183 908 asukasta (huhtikuussa 2020) ja sen pinta-ala on 161,14 neliökilometriä.
Toyokawan kaupunki muodostettiin vuonna 1943 liittämällä yhteen Toyokawan, Ushikubon ja Kōn maaseutukaupungit sekä Yawatan kyläkunta. Kōn alueella sijaitsi muinoin Mikawan provinssin pääkaupunki (kokuga), Yawatassa vuorostaan Mikawan provinssitemppeli. Toyokawa sen sijaan kehittyi Edo-kaudella Toyokawa-Inarin buddhalaisen temppelin portineduskaupunkina. Myös historiallisen Tōkaidō-tiereitin Akasaka-shukun ja Goyu-shukun postiasemat (shukuba) sijaitsevat nykyisen kaupungin alueella. Vuonna 1939 Toyokawaan perustettiin suuri keisarillisen Japanin laivaston arsenaali, joka kuitenkin tuhoutui toisen maailmansodan pommituksissa. Sodan jälkeen sinne sijoittui suurimittakaavaista kone-, metalli- ja elintarviketeollisuutta sekä Japanin itsepuolustusvoimien tukikohta. Kaupunkiin kuuluvilla maaseutualueilla viljellään riisiä, vihanneksia ja koristekukkia. 2000-luvulla Toyokawa laajeni huomattavasti, kun siihen liitettiin Ichinomiyan maaseutukaupunki vuonna 2006, Miton ja Otowan maaseutukaupungit vuonna 2008 sekä Kozakain maaseutukaupunki vuonna 2010.
Toyokawan rakennettuun kulttuuriperintöön kuuluvat esimerkiksi Sanmyō-jin ja Zaika-jin buddhalaiset temppelit, joiden rakennuksia on valittu tärkeäksi kulttuuriomaisuudeksi. Osa kaupungista kuuluu Mikawanlahden puolikansallispuistoon. Toyokawaa palvelevat JR Tōkain Tōkaidō-päälinja ja Iida-linja sekä Nagoya-rautateiden Nagoya-päälinja ja Toyokawa-linja.
Kuvia

Ōhashiyan majatalo Akasaka-shukussa
Toyokawa-Inarin edustaa
Kirsikoita Otowajoella
Toyokawa vuoden 1988 ilmakuvassa
Aiheesta muualla

Kuvia tai muita tiedostoja aiheesta Toyokawa Wikimedia Commonsissa
Kaupungin internetsivut (japaniksi)
Torghatten

Torghatten vuonna 2007.
Torghatten on Torgetin saarella Brønnøyn kunnassa Norjassa sijaitseva vuori, joka on saanut nimensä hattua muistuttavan muotonsa vuoksi. Sen korkein kohta on 258 metriä merenpinnan yläpuolella. Vuoren läpi kulkee noin kolmekymmentä meträ korkea ja viisitoista metriä leveä reikä, joka on suosittu kävelyreitti. Tarun mukaan vuori ja reikä syntyivät, kun rakkaudessaan torjutuksi tullut Hestmannen-vuori yritti ampua pakenevaa Lekamøya-vuorta nuolella, jolloin Sømnafjelletin kuningas heitti hattunsa nuolen tielle. Todellisuudessa reiän uskotaan syntyneen toistuvan jäätymisen aiheuttaman kulumisen seurauksena viimeisimmän jääkauden lopussa. Vuonna 1988 Widerøen lento 710 osui vuoreen ja 36 ihmistä kuoli.
Reiän länsipäässä olevalla lounaisseinällä on kuningas kuningas Oscar I:n allekirjoitus, joka on tehty hänen vierailunsa aikana vuonna 1873. Kuningas Olavi V:n allekirjoitus (vierailu 1963) ja kuningas Harald V:n allekirjoitus (vierailu 1963) löytyvät pohjoisen sisäänkäynnin vasemmalta puolelta.
Aiheesta muualla

Kuvia tai muita tiedostoja aiheesta Torghatten Wikimedia Commonsissa
Torgny Lindgren (numismaatikko)

Torgny Lindgren (1905–1984) oli Ruotsin valtionpankin virkamies ja numismaatikko. Hän oli pankkivaltuutettu vuosina 1955–1968 ja toimi Ruotsin numismaatikkojen yhdistyksen puheenjohtajana 1953–1961.
Teokset

"Suomen yhteisen-cansan suuremmaxi wakuudexi" : tutkielma valtakunnan säätyjen pankin seteleissä käytetystä suomen kielestä, Suomen pankin taloustieteellinen tutkimuslaito. 1963.
Suomenkieli yhteisessä valtakunnassa ; [Finska språket i det gemensamma riket]. Norden-yhdistys 1980.
Banko- och riksgäldsrevisionerna 1782–1807, (väitöskirja)
Tuutti

Tuutti tarkoittaa seuraavia:
jäätelötuutti
Sukunimi

Liisa Tuutti (1941–1983), päätoimittaja
Pasi Tuutti (s. 1979), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuutti”, voi hakea sivunnimihaulla, laajalla sivunnimihaulla tai tekstihaulla.
General Electric (brittiläinen yritys)

| General Electric Company plc |
| --- | --- |
Perustettu:  1886
Perustaja:  Hugo Hirst, Gustav Byng
Lakkautettu:  1999
Kotipaikka:  Coventry, Englanti, Yhdistynyt kuningaskunta
Infobox OKVirheellinen NIMI-arvo: 
Yrityksen perustajat Hugo Hirst, Gustav Byng ja Max Byng
General Electric Company (GEC) oli brittiläinen yritys, joka liittyi elektroniikan ja kommunikaatiovälineiden valmistukseen. Vuonna 1886 General Electric Apparatus -yhtiön nimi muutettiin ja yhtiö perustettiin.
Yhtiö sulautui English Electric -yhtiön kanssa vuonna 1968.
Yrityksen puolusvälineteollisuuteen liittyvä haara Marconi Electronic Systems liittyi BAE Systemsiin vuonna 1999. Loput yrityksestä jatkoi toimintaa nimellä Marconi plc.
Yritys valmisti myös tietokoneita, kuten GEC 4000 -sarja.
Käännös suomeksi
Torgny Björk

Torgny Björk (14. joulukuuta 1938 Tukholma, Ruotsi – 9. kesäkuuta 2021 Öölanti, Ruotsi) oli ruotsalainen muusikko, säveltäjä ja laulaja. Hän kuoli 82-vuotiaana 9. kesäkuuta 2021.
Aiheesta muualla

Torgny Björk Discogsissa. (englanniksi)
Björk Torgny Internet Movie Databasessa. (englanniksi)
General Electric LM2500

Kaksi LM2500-turbiinia
General Electric LM2500 on GE Aviationin valmistama teollisuuden ja merenkulun käyttöön valmistettu kaasuturbiini, joka on muunnos yhtiön CF6-lentokonemoottorista.
Kaasuturbiinista valmistetaan kolmea varianttia:
LM2500 tuottaa 22 600 shp ja moottorin teholuku on 37. Sähköntuotantokäytössä turbiiniin kytketyllä generaattorilla voidaan tuottaa  24 megawattia sähköä.
Kehitetty kolmannen sukupolven LM2500+ tuottaa 40 500 shp ja moottorin teholuku on 39. Sähköntuotantokäytössä turbiiniin kytketyllä generaattorilla voidaan tuottaa 29 megawattia sähköä.
Edelleen kehitetty neljännen sukupolven LM2500+G4 esiteltiin marraskuussa 2005. Moottori tuottaa 47 370 shp ja moottorin teholuku on 39,3.
Vuonna 2004 Yhdysvaltain ja ainakin 29 muulla laivastolla oli käytössään yli tuhat LM2500/LM2500+ moottoria. Muita käyttökohteita ovat muun muassa kantosiipialukset, ilmatyynyalukset ja nopeat lautat.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:General Electric LM2500
Toyoo Itō

Toyoo Itō vuonna 2009
Sendai Mediatheque
Kaohsiungin kansallinen stadion
Toyoo Itō (jap. 伊東豊雄, s. 1. kesäkuuta 1941 Keijō, Chōsen, Japani) on arvostettu japanilainen arkkitehti. Yli nelikymmenvuotisen uransa aikana Itō on suunnitellut kirjastoja, teattereita ja puistoja, sekä myös yksityiskoteja, kauppoja ja toimistoja. Itōn tunnetuimpiin toteutuneisiin töihin kuuluvat esimerkiksi Sendai Mediatheque, Tod’s Omotesandō -liikerakennus ja Kaohsiungin kansallinen stadion.
Aiheesta muualla

Kuvia tai muita tiedostoja aiheesta Toyoo Itō Wikimedia Commonsissa
Toyo Ito & Associates, Architects (japaniksi) (englanniksi)
Toivo Löyskä

Toivo Eljas Löyskä (9. elokuuta 1903 Viipuri – 14. elokuuta 1975 Helsinki) oli suomalainen arkkitehti.
Henkilöhistoria ja ammattiura

Löyskän vanhemmat olivat rakennusmestari Eljas Löyskä ja Xenia Matilda Westerinen ja puoliso vuodesta 1931 käsityönopettaja Helvi Helena Riihijärvi. Toivo Löyskän vanhemmasta veljestä Väinö Löyskästä tuli arkkitehti, samoin kuin Toivo ja Helvi Löyskän pojasta Risto Löyskästä. Löyskä tuli ylioppilaaksi Viipurin suomalaisesta lyseosta 1922 ja valmistui arkkitehdiksi Teknillisestä korkeakoulusta 1931. Opintojensa aikana hän oli töissä muun muassa Uno Ullbergin, Jalmari Peltosen ja Toivo Paatelan toimistoissa. Valmistuttuaan hän työskenteli Lääkintöhallituksessa vuoteen 1938 ja sitten Kulutusosuuskuntien Keskusliiton rakennusosaston toimistopäällikkönä vuoteen 1948, jolloin hän perusti oman toimiston. Hän toimi myös Teknillisen korkeakoulun arkkitehtiosaston assistenttina. Viipuriin Löyskä suunnitteli useita rakennuksia yhdessä veljensä kanssa.
Töitä

As. Oy Kalevanrinne, asuin- ja liiketalo, Kalevankatu 4, Viipuri, 1927, Väinö Löyskän lanssa
Viipurin Tupakka Oy:n konttori- ja tehdasrakennus, Juteininkatu 12, 1927, Väinö Löyskän kanssa
As. Oy Kallio, asuin- ja liiketalo, Majurinkatu 1–3, Viipuri, 1928, Väinö Löyskän ja Ernst Adolf Nordströmin kanssa
Ketonen Oy:n liike- ja asuintalo, Pellervon- ja Kullervonkadun kulmaus, Viipuri
Suomen Matkailijayhdistyksen paviljonki, Papula, Viipuri, 1928
Munkkiniemen yhteiskoulu, Helsinki, 1951−1957
Karjalan yhteiskoulu, Helsinki, 1955−1961
Malmin sairaala, Helsinki, 1958
Karkkilan sairaala, 1962
Halikon kunnantalo
Nummen kunnantalo
Giovanni Delise

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Kultaa | Amsterdam 1928 | perämiehellinen nelikko |  |
Giovanni Delise (1. marraskuuta 1907 Izola – 19. toukokuuta 1947 Izola) oli italialainen soutaja. Hän kilpaili kesäolympialaisissa 1928 Amsterdamissa ja oli siellä mukana voittamassa kultaa perämiehellisessä nelikossa.
Toy Machine

| Toy Machine Manzana |
| --- | --- | --- |

Studioalbumin tiedot
 Julkaistu: 17. toukokuuta 2013
 Kesto: 39.00
 Levy-yhtiö: Tuupa Records
Manzanan muut julkaisut
| Industrial Hippies 2010 | Toy Machine 2013 | Silver Metal 2018 |
Toy Machine on Manzanan neljäs studioalbumi, joka julkaistiin 17. toukokuuta 2013.
Kappaleet

Love Hate Song – 4.22
No Enemies – 4.12
Wolf Unheard – 5.03
Beautiful Nightmare – 3.56
Creeps and Happy Whores – 4.28
Monkey Ride – 3.55
Zombie Girl – 5.09
Bitch Likes To Hit – 3.38
Ok Metal – 4.13
Arvostelut

Imperiumi: 8½/10
Giovanni Dettori

Giovanni Dettori (s. 26. tammikuuta 1940) on italialainen roomalaiskatolinen piispa. Hänet vihittiin papiksi Ozierin hiippakuntaan 1. heinäkuuta 1965 ja nimitettiin Ales-Terralban hiippakunnan piispaksi 5. helmikuuta 2004. Piispaksi vihkiminen seurasi 18. huhtikuuta. Pääkonsekraattorina toimi Mario Francesco Pompedda, jota avustivat Paolo Romeo ja Sebastiano Sanguinetti. Dettori asetettiin virkaansa 2. toukokuuta.
Trip the Light Fantastic

| Trip the Light Fantastic Sophie Ellis-Bextor |
| --- | --- | --- |

Studioalbumin tiedot
 Äänitetty : 2005–2007
 Julkaistu:  21. toukokuuta 2007
 Tuottaja(t): Fred Schneider
 Tyylilaji: Pop/Dance
 Kesto: 53.27
 Levy-yhtiö: Polydor
Listasijoitukset
  Britannian albumilista: 7.
Sophie Ellis-Bextorin muut julkaisut
| Shoot from the Hip 2003 | Trip the Light Fantastic 2007 | Make a Scene 2011 |
Trip the Light Fantastic on brittiläisen pop-dance-laulajan Sophie Ellis-Bextorin kolmas musiikkialbumijulkaisu. Se julkaistiin Isossa-Britanniassa 21. toukokuuta vuonna 2007 Polydor-levymerkin alla. Julkaisuviikollaan albumi myi noin 14 200 kappaletta Britanniassa, yltäen maan virallisen albumilistan sijalle seitsemän. Albumilta julkaistiin pääsinglenä kappale "Catch You".
Kappalelista

| # | Nimi | Kesto | Sanoittajat |
| --- | --- | --- | --- |
| 1. | Catch You | 3:19 | Cathy Dennis/Greg Kurstin |
| 2. | Me and My Imagination | 3:27 | Sophie Ellis-Bextor/Matt Prime/Hannah Robinson |
| 3. | Today the Sun's on Us | 4:18 | Sophie Ellis-Bextor/Steve Robson/Nina Woodford |
| 4. | New York City Lights | 3:53 | Sophie Ellis-Bextor/Matt Rowe/Richard Stannard |
| 5. | If I Can't Dance | 3:26 | Sophie Ellis-Bextor/Dimitri Tikovoi |
| 6. | The Distance Between Us | 4:26 | Liam Howe |
| 7. | If You Go | 3:27 | Sophie Ellis-Bextor/Miranda Cooper/Brian Higgins/Tim Powell |
| 8. | Only One | 3:45 | Sophie Ellis-Bextor/Dan G. Sells |
| 9. | Love Is Here | 4:34 | Sophie Ellis-Bextor/Dan G. Sells |
| 10. | New Flame | 2:51 | Sophie Ellis-Bextor/Dimitri Tikovoi |
| 11. | China Heart | 3:44 | Sophie Ellis-Bextor/Pascal Gabriel/Hannah Robinson |
| 12. | What Have We Started | 4:06 | Sophie Ellis-Bextor/Pascal Gabriel/Hannah Robinson |
| 13. | Can't Have It All [UK-bonuskappale] | 4:07 | Sophie Ellis-Bextor/Francis "Eg" White |
| 14. | Supersonic [UK-bonuskappale] | 4:03 | Sophie Ellis-Bextor/Fred Schneider/Bruce B. Brody/James Staub |
Arvostelut

Allmusic:
The Guardian:
NME:
Giovanni De Vivo

Giovanni De Vivon piispanvaakuna
Giovanni De Vivo (24. maaliskuuta 1940 Siena – 20. syyskuuta 2015) oli italialainen roomalaiskatolinen piispa. Hänet vihki papiksi Colle di Val d’Elsan hiippakuntaan Francesco Niccoli 15. maaliskuuta 1964. Hänet nimitettiin Pescian hiippakunnan johtoon 18. joulukuuta 1993. Piispaksi konsekroinnin suoritti 23. tammikuuta 1994 Gaetano Bonicelli, jota avustivat Ismaele Mario Castellano ja Fernando Charrier. De Vivo asetettiin virkaansa 6. maaliskuuta 1994.
Tullintori

| Tullintori |
| --- | --- |
 Tullintorin pääsisäänkäynti
Sijainti:  Tullikatu 6, Tulli, Tampere
Avattu:  1930, kauppakeskuskäytössä vuodesta 1991
Omistaja:  Agore Kiinteistöt (97 %)
Liikkeiden määrä:  32
Päävuokralaisia:  Irti Maasta, Megazone, K-Market, Normal, Tullintorin Apteekki, Arnolds, Pancho Villa, Terveystalo, Fitness 24/7
Kerrospinta-ala:  23 800 m²
Kerrosten määrä:  5
Kävijämäärä:  1,4 milj. (2020)
Vuosimyynti:  15,2 milj. (2020)
Pysäköintipaikkoja:  627
Kotisivu
Tullintori on Tampereen keskustassa Tullin alueella sijaitseva  kauppakeskus, jonka suurin omistaja  on Agore Kiinteistöt. Tullintorin 0.–2. kerroksissa on yhteensä noin 30 liikettä ja toimijaa, 3.–5. kerroksissa on pääsääntöisesti toimistotiloja. Tullintorin vuosittainen kävijämäärä on noin 2,5 miljoonaa.
Tullintori sijaitsee rautatieaseman tuntumassa. Pysäköintipaikkoja löytyy P-Tullintorilta ja Tullintorin kannelta. Kauppakeskuksesta on kulkuyhteys Hotelli Torniin ja Hotelli Villaan. Kauppakeskus salli lemmikit 2018.
Arkkitehtonisesti Tullintori on perinteinen arkadi, eli lasikatteinen ”pylväskäytävä”. Se on muodostettu yhdistämällä vuonna 1930 valmistunut SOK:n funktionalistinen rakennus uuteen laajennusosaan. Kauppakeskus Tullintori valmistui vuonna 1990.
Tullintorilla oli jonkin aikaa Tokmannin City Tokmanni -myymälä Vapaa Valinnan jälkeen.
Aiheesta muualla

Kuvia tai muita tiedostoja aiheesta Tullintori Wikimedia Commonsissa
Kauppakeskuksen kotisivut
Ilmapanoraamakuva Tullintorista - Virtuaalinen Tampereen kaupunkiopas: VirtualTampere.com
SOK:n konttori- ja varastorakennus Tampere, Arkkitehti, 01.12.1936, nro 12, s. 13, Kansalliskirjaston digitaaliset aineistot
Tullins

| Tullins |
| --- | --- |
 Kunnantalo
 vaakuna
 Tullins
 Koordinaatit: 45°17′54″N, 5°29′01″E 
Valtio:  Ranska
Alue:  Auvergne-Rhône-Alpes
Departementti:  Isère
Arrondissementti:  Grenoble
Pinta-ala:  
 – Kokonaispinta-ala:  28,8 km²
Väkiluku (2019):  7 816 
 – Väestötiheys:  271 as./km²
Kunnan numero:  38517
 
 Kunnan kotisivut 
Infobox OKVirheellinen NIMI-arvo: 
Tullins on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Isèrejoen varrella, noin 29 kilometriä Grenoblen kaupungista luoteeseen.
Kunta tunnetaan myös nimellä Tullins-Fures. Se on ollut aikanaan kelttien asuttama. Seuraavaksi sen ottivat haltuunsa roomalaiset. Vuonna 1349 Dauphiné, johon Tullins kuului, liitettiin Ranskaan. 1600-luvulla Tullinsiin asettui varakkaita perheitä jotka kunnostivat keskiaikaisia taloja. Näiden talojen ovista monet ovat listattu historiallisten monumenttien luetteloon. 1800-luvun alusta lähtien Furesin kylässä alkoi teollinen kehitys. Vesivoiman ansiosta siellä alkoi kehittyä hampun, silkin, metallurgian ja paperin teollinen tuotanto. Tullinsin rinteillä viljeltiin viiniköynnöksiä. Viljelmien kiusana oli kuitenkin viinikirva, joten viiniviljelmillä alettiin kasvattaa saksanpähkinöitä.
Kaupungintalo on entisessä kartusiaanien kiinteistössä. Kartusiaanit viljelivät rinteillä viiniä, ja 1200-luvulla he rakensivat tämän lepotalon, johon mahtui noin kaksikymmentä veljeä. Ranskan suuren vallankumouksen aikana kartusiaanit karkotettiin, ja vuonna 1861 kiinteistön osti varakas lyonilainen teollisuusmies Michel Perret. Hän muutti talon italialaistyyliseksi huvilaksi.
Vanha tullinsilainen ovi
Vanha kaupungin portti
Château de Saint-Jean-de-Chepy
Saint-Laurent-des-Présin kirkko
Aiheesta muualla

Kuvia tai muita tiedostoja aiheesta Tullins Wikimedia Commonsissa
Tuhoaja

| Tuhoaja |
| --- | --- |
 Tuhoaja, Asgardin mahtavin ase
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Journey into Mystery #118 (heinäkuu 1965)
Henkilötiedot
Oikea nimi:  Tuhoaja
Status:  Aktiivinen
Pituus:  185 cm
Paino:  385 kg
Ryhmäsidokset:  Asgardilaiset, Galactus
Voimat:  Suunnattomat ja loppumattomat fyysiset voimat, nopeus ja kestävyys, haavoittumattomuus, energiaiskut, materian muuntelu, kyky lentää
Tuhoaja on Marvel-kustantamon sarjakuvissa esiintyvä asgardilaisten luoma suunnattoman voimakas ase, jonka ensiesiintyminen tapahtui Journey into Mystery -lehden numerossa 118 (heinäkuu 1965). Tuhoajan loivat Stan Lee ja Jack Kirby.
Voimat ja varusteet

Tuhoajalla on yli-inhimilliset fyysiset voimat, joilla ei kenties ole lainkaan äärirajoja (ainakaan niitä ei ole koskaan mitattu. Täten on sangen mahdollista, että Tuhoaja nostaa yli 100 tonnia (joka on ylin voimaluokitus Marvel-universumissa).
Tuhoaja kykenee levitaation kautta lentämään ilmassa ja projektoida voimakkaita energiaiskuja vastustajiinsa. Nämä iskut voivat vaihdella muotoaan mihin tahansa energiamuotoon, kuten magnetismiin.
Lisäksi Tuhoajan energiaiskut murskaavimmillaan kykenevät tuhoamaan mitä tahansa tunnettua materiaalia, mukaan luettuna uru-metallia. Tuhoaja kykenee myös muokkaamaan materiaa, järjestellä ja koota uudelleen esimerkiksi aineiden tiheyksiä.
Tuhoaja kykenee myös muokkaamaan substansseja niiden jokaiseen eri ilmenemismuotoon, kuten kaasuksi ja nestemäiseksi.
Tuhoajan voimakkain ase on kuitenkin hänen visiirinsä takana, jossa valtaisan voimakas tuhosäde sijaitsee. Tuhoaja kykenee laukaisemaan aseensa laskemalla visiirinsä, keräämällä hetken voimaa ja vapauttamalla sitten uskomattoman voimakkaan iskun. Sanotaan säteen voimakkuuden olevan sellainen, että se tuhoaa mitä tahansa – jopa planeettoja.
Tuhoaja haarniska on tehty tuntemattomasta metallista, jota löytyy vain Asgardista. Odin lumosi metallia vielä entisestään niin, että se on kovempaa kuin uru, metalli josta Thorin vasara on tehty, ja vahvempaa kuin adamantium. Metallia pidetään liki tuhoutumattomana.
Tuhoaja muissa medioissa

Tuhoaja on Lokin liikuttamana yksi Marvel: Ultimate Alliance -pelin loppuvastuksia. Se on mukana myös Marvel Studiosin elokuvassa Thor (2011).
Torggata

Katunäkymää tammikuussa 2017.
Torggata on Oslon keskustassa sijaitseva katu, joka ulottuu Stortorvetilta Ankertorgetille. Sen varrella sijaitsee lisäksi Youngstorget. Torggata on suosittu kävelykatu.
Kuvia

Torggata 9: Eldorado, entinen elokuvateatteri ja nykyään Norli-ketjuun kuuluva kirjakauppa (Harald Olsen, 1891).
Torggata 16: Torggata bad. Rakennuksessa toimi vuosina 1861–1980 kylpylä, nykyisin siinä on kauppoja ja ravintoloita.
Aiheesta muualla

Kuvia tai muita tiedostoja aiheesta Torggata Wikimedia Commonsissa
Tulliniemi

Tulliniemen kärkeä Hangossa.
Tulliniemen sijainti Uudenmaan kartalla.
Tulliniemi (ruots. Tulludden) on Hangossa Hankoniemen länsipäässä Hangon keskustaajamasta lounaaseen sijaitseva niemi. Tulliniemellä on uimaranta, merivartioasema, luotsiasema, Hangon lintuasema ja luonnonsuojelualueita. Karjaan ja Hangon välillä kulkevan Hangon radan raiteet jatkuvat Tulliniemeen, jossa sijaitsee Hangon Ulkosatama ja vapaasatama.
Tulliniemen eteläkärjessä on manner-Suomen eteläisin kohta, jota hallitsee Hangon luotsiasema. Tulliniemen lounaiskärjessä hivenen pohjoisempana on Uddskatanin luonnonsuojelualue, joka on perustettu vuonna 1990 ja maa-alaltaan 32 hehtaaria ja merialaltaan 153 hehtaaria. Merialue on rauhoitettu jo vuonna 1933. Tulliniemen linnustonsuojelualue on pinta-alaltaan 2 566 hehtaaria.
Aiheesta muualla

Suomen eteläisin niemi ja kuollut satama, Seura, 02.02.1938, nro 5, s. 14, Kansalliskirjaston digitaaliset aineistot
Tomi Mäki

| Tomi Mäki |
| --- | --- |
 Tomi Mäki vuonna 2016.
Henkilötiedot
Syntynyt: 19. elokuuta 1983 (ikä 41) Helsinki, Suomi
Kansalaisuus:   Suomi
Jääkiekkoilija
Lempinimi:  Mäksä, Tomppa
Pelipaikka:  oikea laitahyökkääjä
Maila:  vasen
Pituus:  181 cm
Paino:  87 kg
Seura
Seura:  Florida Panthers
Sarja:  NHL
Tehtävä:  Euroopan kehitysvalmentaja
Pelaajaura
Pääsarjaura:  2001–2019
Seurat:  Jokerit (SML/KHL) Omaha Ak-Sar-Ben Knights (AHL) Calgary Flames (NHL) Quad City Flames (AHL)
NHL-varaus:  108. varaus, 2001 Calgary Flames
Tomi Mäki (s. 19. elokuuta 1983 Helsinki) on suomalainen jääkiekkoilija ja jääkiekkovalmentaja. Hän oli pelipaikaltaan oikea laitahyökkääjä, mutta pelasi myös keskushyökkääjänä. Mäki pelasi SM-liigaa ja KHL:ää Jokereissa pääasiassa nelosketjussa, mutta yleisesti hän profiloitui pelaajaksi, joka pystyi pelaamaan tasaisen varmasti roolissa kuin roolissa.
Suomessa Mäki edusti juniorivuosistaan lähtien vain Jokereita. Hän pelasi seuran edustusjoukkueessa vuosien 2001–2019 aikana yhteensä 628 runkosarjaottelua, ja hän on seurassa eniten otteluita pelannut pelaaja. Jokereissa Mäki teki yhteensä 122 tehopistettä ja hän saavutti SM-liigan hopeaa vuonna 2005 ja pronssia vuonna 2012. Kaudet 2005–2008 hän pelasi NHL-seura Calgary Flamesin organisaatiossa. Mäki sai siellä tililleen myös yhden NHL-ottelun 12. joulukuuta 2006 Minnesota Wildia vastaan. Suomen juniorimaajoukkueissa hän saavutti kahdesti alle 20-vuotiaiden MM-pronssia ja kerran alle 18-vuotiaiden MM-pronssia.
Mäki on toiminut pelaajauransa jälkeen Jokereiden kehitysvalmentajana ja apulaisvalmentajana sekä Florida Panthersin Euroopan kehitysvalmentajana.